recursal/SuperWikiNEXT-32B huggingface dataset:
மூலக்கூறு உயிரியலில் மிர் 202 நுண்ணிய ஆர் என் ஏ என்பது குட்டையான ஆர் என் ஏ ஆகும். பல்வேறு இயந்திரநுட்பத்தின்போது மற்ற ஜீன்களின் பண்புகள் வெளிப்படுவதை ஒழுங்குபடுத்தும் பணியை நுண்ணிய ஆர் என் ஏ செய்கிறது

செல் பிரிதலை தடுத்தல்
---------------------

மிர்-675 அதிகப்படியான பரவலான பரம்பல் மற்றும் ஃபெடரல் ஸ்டெம் செல்களைக் கொண்டிருக்கிறது. இது பிறப்புக்கு முன்னர் தொப்புள்கொடி வளர்ச்சியை கட்டுப்படுத்துவதற்கு பொறுப்பேற்றுள்ள மிகப்பெரிய இடையிடையே உள்ளகுறியீடு பெற்றிராத ஆர் என் ஏ H19 ன் முதல் முனையத்தில் உட்பொதிக்கப்பட்டதாக கண்டறியப்பட்டுள்ளது. மில்லர் -675 ன் இலக்குகள் H19 இல்லாத தொப்புள்கொடியைக் கட்டுப்படுத்துகின்றன; இதில் இன்சுலின் போன்ற வளர்ச்சி காரணி 1 ஏற்பி அடங்கும் (IGF1R). இதனால் மிர் -675 இல்லாத தொப்புள்கொடிதொடர்ந்து வளர்கிறது. H19 ல் இருந்து மில்லர் -675 வெளியான கட்டுப்பாட்டுக்கு செல்லுலார் அழுத்தம் அல்லது அன்கோஜெனிக் சமிக்ஞைகளுக்கு பதிலளிப்பதன் மூலம் உயிரணு பெருக்கம் விரைவாகத் தடைசெய்யலாம்.

COL2A1 கீல்வாதம் கட்டுப்படுத்துதல்
----------------------------------

மிர் -675 H.19 உடன் இணைந்து,  கீல்வாதத்தை கட்டுப்படுத்துவதாக கண்டறியப்பட்டுள்ளது. உண்மையில், இந்த இரண்டு ஆர்.என்.ஏக்களின் இணை-ஒழுங்குமுறையில் உள்ளது. சாதாரண திசுவுடன் ஒப்பிடும்போது மாற்றப்பட்ட வெளிப்பாடு நிலைகள் மூலம் கீல்வாதம் தொடர்புடைய COL2A1 மரபணு miR-675 அதிக அழுத்தத்தால் கட்டுப்படுத்தப்படுகிறது. மிர் -675 என்பது கொல்லாஜன்  II வகை அளவை ஒரு அறியப்படாத  மூலக்கூறின் மூலம் மாற்றியமைக்கலாம் என்று பரிந்துரைக்கப்பட்டுள்ளது, மேலும் இந்த நுண்ணிய அணுக்களின் மூலம் கீல்வாதத்தில் உள்ள கண்டறியும் வளர்சிதை மாற்ற சமிக்கைகளை கண்டறியும் சாத்தியம் உள்ளது.

மேலும் பார்க்க
--------------

* MicroRNA

மேற்கோள்கள்
-----------

1. ↑  "The H19 lincRNA is a developmental reservoir of miR-675 that suppresses growth and Igf1r.". *Nat Cell Biol* **14** (7): 659–65. 2012. doi:10.1038/ncb2521. பப்மெட்:22684254.
கே.கே. மேனன் அல்லது ஐ.கே.கே.எம். எம். என அறியப்படும் இட்டியாநாதத் குனிகிருஷ்ண மேனன் (டிசம்பர் 9, 1919 - ஜனவரி 12, 2013) கேரளாவின் மலையாள மொழி எழுத்தாளர் ஆவார். அவர் இந்திய தேர்தல் ஆணையம் (ECI) செயலாளராக பணியாற்றினார்.

1919 ஆம் ஆண்டு டிசம்பர் 9 ம் தேதி திரிசூரில் பிறந்தார். இவர் திருச்சூரில் இருந்தார். அவர் 1945 ஆம் ஆண்டில் தில்லிக்குச் சென்று, அரசியலமைப்புச் சட்டமன்ற செயலகத்தில் ஒரு அதிகாரியாக இந்திய அரசாங்க சேவையில் இணைந்தார். அவர் 1977 ல் இந்திய தேர்தல் ஆணையர் செயலாளராக ஓய்வு பெற்றார்.

மேனன் 150 கட்டுரைகள், 175 சிறுகதைகள், ஐந்து சிறுகதைகள், நாவல்கள், குழந்தைகளுக்கான கதைகள், மற்றும் ஆங்கிலத்திலும் மலையாளத்திலும் வாழ்க்கை வரலாறுகளை எழுதினார். கேரளா நாட்டுப்புறக் கதைகள், ஆயுர்வேத கதை, பரகுன்னன் ராணி குட்டுக்கரம், மற்றும் அபூ நெடுங்கடி, கார்ட்டூனிஸ்ட் ஷங்கர் மற்றும் சுல்தானா ரஸியா ஆகியோரின் வாழ்க்கை வரலாறு ஆகியவை அவருடைய முக்கிய படைப்புகளில் அடங்கும். மேகங்கல்கிட்டில் மில்ல், நிகூடுனிஸ்வெனன்கல், ஐ.கே.எம்.எம்.டி கதகால், காட்டுப்பகுதி, பாளையம், குஞ்ஞலிமரக்கார், கேரளாவின் நாட்டுப்புற கதைகள், மலையாள இலக்கியத்திற்கான தனது ஒட்டுமொத்த பங்களிப்பிற்காக கேரளா சாகித்திய அகாடமி விருது உட்பட பல விருதுகளில் மேனன் தனது அங்கீகாரத்தைப் பெற்றார் 

I.K.K. மேனன், சேனல்கலத் லீலாவை மணந்தார், அவர்களின் மகள் டாக்டர் வசாலாக்ஷி மேனன், தில்லி பல்கலைக்கழகத்தில் இயேசு மற்றும் மேரி காலேஜ் வரலாற்று துறை இணை பேராசிரியராக இருந்தார். மேனன் ஜனவரி 12, 2011 அன்று புது தில்லியில் உள்ள அவரது இல்லத்தில் இறந்தார்.
கட்டிடம் in கதீட்ரல் சாலை, கொல்கத்தாவார்ப்புரு:SHORTDESC:கட்டிடம் in கதீட்ரல் சாலை, கொல்கத்தா
**நுண்கலைகள் கழகம், கொல்கத்தா** (*Academy of Fine Arts*) என்பது இந்தியாவின் கொல்கத்தா நகரில் உள்ள மிகப்பழமையான நுண்கலைக் கழகங்களில் ஒன்றாகும்.

கொல்கத்தா நுண்கலைகள் கழகத்தின் நுழைவு வாயில்

வரலாறு
------

இக்கழகம் 1933 ஆம் ஆண்டு திருமதி ராணுமுகர்சியால் நிறுவப்பட்டது. முதலில் இந்திய அருங்காட்சியகம் வழங்கிய ஒரு அறையில் செயற்படத் தொடங்கிய இக்கழகம் தன்னுடைய ஆண்டுக் கண்காட்சிகளை அருகில் அமைந்திருந்த நீண்ட தாழ்வாரத்தில் நடத்தியது.

இந்தியாவின் மேற்கு வங்காள மாநிலத்தின் இரண்டாவது முதலமைச்சராக பணியாற்றிய பிதான் சந்திர ராய், திருமதி ராணுமுகர்சியின் முயற்சிகளைப் பாராட்டி நன்றி தெரிவித்தார். அப்போது இந்தியாவின் பிரதம மந்திரியாக இருந்த சவகர்லால் நேரு அவர்களும் முகர்சியின் முயற்சிகளைப் பாராட்டினார். செயிண்ட் பால் மறைமாவட்டப் பேராலயம் அருகிலுள்ள கதீட்ரல் சாலையில் உள்ள சற்றுப்பெரிய, தற்போது இருக்கும் இடத்திற்கு நுண்கலைகள் கழகம் இடம் பெயர்ந்தது. ருச்சி மோடி மற்றும் கலைஞர் சுவப்னேசு சவுத்ரி போன்ற பிரமுகர்கள் தலைமைப் பொறுப்பை ஏற்றுக் கொண்டனர். ஓவியர் நாபாகிசோர் சந்தா நுண்கலை கழகத்தின் நிர்வாக உறுப்பினராக பதவிவகித்தார்.

ககனேந்திரநாத் தாகூரின் சாத்பாய் சம்பா, யாமினிராயின் சிவனுடன் கணேசன் போன்ற சில பிரபலமான ஓவியங்கள் இங்கு இருக்கின்றன.

நாடக அரங்கம்
------------

 நுண்கலைகள் கழகத்தில் நடைபெற்ற ஓவியர் யாகர் தாசுகுப்தா வின் கண்காட்சி துவக்க விழாவில் ருச்சி மோடி 
கொல்கத்தா நகரத்தின் நடனமாடுபவர்கள் மற்றும் பார்வையாளர்கள் கூடும் மிகவும் பிரபலமான இடங்களில் ஒன்றாக நுண்கலைகள் கழகம் அமைந்திருக்கும் நாடக அரங்கம் திகழ்கிறது. 1984 ஆம் ஆண்டு முதல், வருடாந்தர அரங்க விழாக்கள் இங்கு ஏற்பாடு செய்யப்படுகின்றன.

மேற்கோள்கள்
-----------

1. ↑  Dilip Kumar Roy (1 January 2006). *Museology: Some Cute Points*. Gyan Books. பக். 155–. பன்னாட்டுத் தரப்புத்தக எண்:978-81-7835-410-1.. பார்த்த நாள்: 28 August 2012.
2. 1 2  "Academy of Fine Arts". kolkata.org.uk (website). 28 August 2012 அன்று பார்க்கப்பட்டது.
3. 1 2 3  Swati Mitra (2011). *Kolkata: City Guide*. Goodearth Publications. பக். 66–. பன்னாட்டுத் தரப்புத்தக எண்:978-93-80262-15-4.. பார்த்த நாள்: 28 August 2012.
4. ↑  "Academy of Fine Arts". Click India. 16 டிசம்பர் 2011 அன்று மூலம் பரணிடப்பட்டது. 28 August 2012 அன்று பார்க்கப்பட்டது.

புற இணைப்புகள்
--------------

* அதிகாரப்பூர்வ இணையதளம்

விக்கிமீடியா பொதுவகத்தில்,  
 ***Academy of Fine Arts, Kolkata***   
என்பதின் ஊடகங்கள் உள்ளன.
When plotted on a logarithmic graph, 15 separate lists of paradigm shifts for key events in உலக வரலாறு show an exponential trend. Lists prepared by, among others, கார்ல் சேகன், Paul D. Boyer, பிரித்தானிக்கா கலைக்களஞ்சியம், American Museum of Natural History and அரிசோனா பல்கலைக்கழகம், compiled by Ray Kurzweil.
தொழில் நுட்பத்தால், மாந்தர்களின் வாழ்வில் உந்தப்படும் நிகழ்வுகளின் இடைவெளி மாற்றங்கள் மடக்கை முறையில் குறைந்து வருகின்றன. இவ்வாறான மாற்றங்கள் ஒருமித்து (குவிந்து) மனித வாழ்வு மீண்டும் மீள முடியாதவாறு வர இருக்கும் ஒரு காலகட்டமே **நுட்பியல் ஒற்றைப்புள்ளி** (technological singularity) எனப்படுகிறது. இம்மாற்றம் எவ்வாறு அமையும் என்று தெளிவாக எதிர்கூறமுடியாது, ஆனால் குமுகம் (சமூகம்), அரசியல், சூழல், பொருளியல் என அனைத்து தளங்களிலும் மாற்றம் இருக்கும். மனித இருப்பின் பொருள் அல்லது தன்மையைக் கூட இந்த நிகழ்வு மாற்றி அமைக்கலாம் என்று ஒற்றைப்புள்ளியாளர்கள் கருதுகின்றனர். இந்தக் கருதுகோளுக்கு வலுவான அறிவியல் அடிப்படை இன்னும் இல்லை.

இயற்பியிலில் ஒற்றைப்புள்ளி
--------------------------

ஒற்றைப்புள்ளி என்ற எண்ணக்கரு இயற்பியிலில் இருந்து எடுத்தாளப்படுகிறது. இயற்பியலில் ஒற்றைப்புள்ளியியே கருங்குழிக்கும் விளிம்பு வானத்துக்குமான இறுதி எல்லை அல்லது புள்ளி ஆகும்.

ஒற்றைப்புள்ளி நோக்கி விமர்சனங்கள்
---------------------------------

நுட்பியல் ஒற்றைப்புள்ளி உலகில் காணப்படும் பன்முகத் தன்மையை, ஏற்றத்தாழ்வை கவனத்தில் எடுக்கவில்லை. ஒரு குறிப்பிட்ட மக்கள் குழு அதி வலு உள்ளவர்களாக படிவளர்ச்சி அடைய மற்றவர்கள் அனுமதிப்பர்களா? அப்படி படிவளர்ச்சி அடைந்தால் மற்றவர்கள் எவ்வாறு எதிர்கொள்வார்கள்? இன்று பொருளாதார நோக்கில் பின் தங்கிய மனித குழுக்கம் போன்று, மனித இனம் படிவளர்ச்சி பெற்ற இனம், பின் தங்கிய இனம் என்று உயிரியல் நோக்கிலும் இரண்டாக பிளவுபடுமா? இவ்வாறு பலவேறு கேள்விகள் எழுகின்றன.

### நுட்பியல் ஒற்றைப்புள்ளியும் மார்க்சிய கோட்பாடும்

நுட்பியல் ஒற்றைப்புள்ளி கோட்பாட்டையும் மார்க்சிய வர்க்க புரட்சி கோட்பாட்டையும் ஒப்பிட்டு பலர் கருத்து தெரிவித்துள்ளார்கள். இரண்டும் கடந்த கால நிகழ்வுகளை அவதானித்து வரவிருக்கும் காலகட்டம் ஒன்றை விவரிக்கின்றன. மார்க்சியம் வரலாற்று அரசியல் மாற்றத்தையும், நுட்பியல் ஒற்றைப்புள்ளி வரலாற்றுத் தொழில்நுட்ப மாற்றத்தையும் முதன்மைப்படுத்தி வருவதுரைக்கின்றன. இரண்டிலும் அடிப்படையில் முன்னேற்றம் என்ற கரு இழையோடுகிறது. நுட்பியல் ஒற்றைப்புள்ளி ஒரு குறிப்பிட்ட காலத்தைத் தந்தாலும், அந்தக் காலம் பிற்போடப்படக்கூடியதே. எனவே இரண்டு கோட்பாடுகளும் பிழை என்று இறுதியாக நிரூபிக்க முடியாதவை, ஆகையால் இரண்டையும் அறிவியல் கோட்பாடுகளாகக் கருத முடியாது.
**சர் தியாகராயா கல்லூரி** (Sir Theagaraya College) என்பது இந்தியாவின், தமிழ்நாட்டின், சென்னை, பழைய வண்ணாரப்பேட்டையில் அமைந்துள்ள கல்லூரி ஆகும்.  இந்த கல்லூரியானது சென்னைப் பல்கலைக்கழகத்துடன் இணைவுபெற்றுள்ளது. இங்கு கலை மற்றும் அறிவியல் படிப்புகளாக பி.ஏ. வரலாறு, பி.ஏ. பொருளாதாரம், பி.எஸ்சி வேதியியல், இயற்பியல், தாவரவியல், விலங்கியல், பி.காம் பொது, எம்.ஏ வரலாறு, எம்.ஏ பொருளாதாரம், எம்.எஸ்சி விலங்கியல், முனைவர் பட்டப் படிப்பு முழுநேரம் மற்றும் பகுதி நேரமாக வரலாறு, பொருளாதாரம், விலங்கியல். சுயநிதியில் (இரண்டாம் வேலைநேரத்தில்) இளங்கலைப் பாடங்களாக பிசிஏ (கணினி பயன்பாட்டு இளங்கலை), பிபிஏ (வணிக நிர்வாகத்தில் இளங்கலை) பிஎஸ்சி கணினி அறிவியல், பி. காம் பொது, பி.காம் கணினி பயன்பாடு, பி.காம் கணக்கியல் மற்றும் நிதி, மற்றும் பி. காம் மெருவணிக செயலாளர். முதுகலைப் படிப்புகளானது 2019-2020 கல்வியாண்டில் தொடங்கப்பட்டு கீழ்கண்ட பாடங்களான எம்.எஸ்சி, கணினி அறிவியல், எம்.காம் (பொது) ஆகியவை வழங்கப்படுகின்றன.

குறிப்புகள்
-----------

1. ↑  "Sir Theagaraya College". Studyguideindia.com. 2007-03-31. 2012-04-14 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
கெவின் கார்ட்டரின், புலிட்சர் பரிசு பெற்ற புகைப்படமான பட்டினியில் வாடும் சூடானியச் சிறுமியும் பின்னணியில் உள்ள கழுகும்
***கழுகும் சிறுமியும்*** அல்லது ***போராடும் சிறுமி*** என்பது கெவின் கார்ட்டரினால் எடுக்கப்பட்ட ஒரு புகைப்படமாகும். இது மார்ச் 26, 1993ல் *நியூ யோர்க் டைம்சு* இதழில் முதன்முதலில் வெளியானது. இப் புகைப்படத்தில் ஒரு நலிந்த, பஞ்சத்தில் வாடுகின்ற சிறுவன் (முதலில் அது ஒரு சிறுமி என நம்பப்பட்டது ) புகைப்படத்தின் முன்னணியில் நிலைகுலைந்து காணப்படுவதோடு, அவனுக்கண்மையில் சிறுவனை நோட்டமிட்டபடி ஒரு கழுகும் காணப்படுகின்றது. இச் சிறுவன், மார்ச் 1993ல், அரை மைல் தூரத்தில் சூடானின் அயோத் நகரில் அமைந்திருந்த ஐக்கிய நாடுகளின் உணவு வழங்கல் மையத்தை அடைய முயற்சித்ததாகக் குறிப்பிடப்படுகிறது. மேலும், அவன் இறக்காமல் தப்பித்து விட்டதாகவும் அறிக்கையிடப்பட்டுள்ளது. இப் புகைப்படம் 1994ல் புலிட்சர் சிறப்புப் புகைப்படத்துக்கான பரிசை வென்றது. இப் பரிசைப் பெற்ற நான்கே மாதங்களில் கார்ட்டர் தற்கொலை செய்து கொண்டார்.

மேற்கோள்கள்
-----------

1. ↑  Rojas, Alberto (21 February 2011). "Kong Nyong, el niño que sobrevivió al buitre" (in Spanish). *El Mundo*. Archived from the original on 30 June 2017.. பார்த்த நாள்: 29 August 2017.
**அவதார புருஷன்** (Avathara Purushan) 1996 ஆம் ஆண்டு வெளிவந்த இந்திய தமிழ்த் திரைப்படமாகும். பாண்டியன் அறிவாளி இப்படத்தை இயக்கினார். இந்த படத்தில் ரஞ்சித் , ஆனந்த், சிவரஞ்சனி ஆகியோர் முன்னணி கதாபாத்திரங்களில் நடித்துள்ளனர். கௌண்டமணி , செந்தில் , விவேக் , வீரபாண்டியன், தலைவாசல் விஜய் , கவிதா, கரிகாலன் மற்றும் பலர் நடித்துள்ளனர். ஏ. ஜெகன்நாதன் மற்றும் கஸ்தூரி அனந்த் இப்படத்தை தயாரித்தனர். சிற்பி இசையமைக்க, ஜூன் 28, 1996 ஆம் தேதி வெளியானது.

கதைச்சுருக்கம்
--------------

ஆனந்த் (ஆனந்த்) மற்றும் வைஷாலி (சிவரஞ்சனி) ஆகியோர் ஒரே கல்லூரியில் கல்வி பயின்றனர். ஆனந்த் வைஷாலியின் மேல் காதல் கொள்ள அதனை அவளிடம் வெளிப்படுத்துகிறான். ஆனால் வைஷாலியோ ஆனந்தின் காதலை நிராகரிப்பதுடன் அவனை கேலியும் செய்கிறாள். அந்த நாளில் இருந்து வைஷாலி செல்லும் இடங்களிற்கு எல்லாம் ஆனந்தும் சென்று அவளை துன்புறுத்தி வந்தான். பின்பு வைஷாலி பொலிஸிடம் முறையிடுகின்றாள். இதன் பின்னர் வைஷாலி கற்பமடைந்து விடுகிறாள் மற்றும் அக்குழந்தையின் தந்தை யார் என்பதையும் தனது பெற்றோரிடம் இருந்து மறைத்து விடுகிறாள். இவளின் கற்பத்தால் அவமாமானப்பட்டதாக நினைத்த அவளின் குடும்பத்தார் ஊட்டிக்கு குடிபெயர்கின்றனர்.

வைஷாலி இறுதியில் தன்னை கற்பழித்தவன் பற்றி தனது பெற்றோரிடம் தெரிவிப்பதோடு அவளின் குழந்தையை கற்பழித்தவனின் வீட்டின் முன்பு விட்டுச்சென்று விடுகிறாள். ஆனால் ஆனந்திற்கு (ரஞ்சித்) இது எதனையும் புரிந்துகொள்ள முடியவில்லை. ஆனந்தும் அக்கல்லூரியில் கல்விபயிலும் மாணவன். மேலும் ஆனந்த் வைஷாலியை துன்புறுத்தியதாக பொலிஸார் தவறுதலாக கைதும் செய்திருந்தனர்.

ஆனந்த் (ரஞ்சித்) அக்குழந்தையை பத்திரமாக பார்த்துக்கொள்கிறான். அதன்பிறகே ஆனந்த் (ரஞ்சித்) கற்பழித்த மற்றைய ஆனந்த் (ஆனந்த்) பற்றி சிந்திக்கிறான். இருவரும் ஒருவரை ஒருவர் தாக்கிகொள்கின்றனர். ஆனால் அவ்விருவரும் அப்பாவிகளாவர். அதேசமயம் வைஷாலிக்கும் ராஜாவிற்கும் (வீரபாண்டியன்) இடையில் நட்பு ஏற்படுகிறது. இதன்பின்னர் என்ன நடக்கிறது என்பதுதான் மீதிக்கதை.

நடிகர்கள்
---------

* ரஞ்சித் - ஆனந்த்
* ஆனந்த் - ஆனந்த்
* சிவரஞ்சனி - வைஷாலி
* கௌண்டமணி - பெரியசாமி
* செந்தில்
* விவேக் - அடைக்கலம்
* வீரபாண்டியன் - ராஜா
* தலைவாசல் விஜய் - வைஷாலியின் தந்தை
* கவிதா - வைஷாலினியின் தாய்
* கரிகாலன்
* தாமு
* போண்டா மணி
* மயில்சாமி
* செல்லதுரை
* ஜோக்கர் துளசி
* கோவை செந்தில்
* மதி
* மாஸ்டர் விஜய்
* பேபி ராணி
* யோகேஸ்வரி
* சுசிலா
* நிர்மலா
* ஈஸ்வரி
* அனுபமா
* இந்து

இசை
---

இப்படத்தின் இசையமைப்பாளர் சிற்பி ஆவார். இதில் உள்ள 5 பாடல்களையும் எழுதியது கவிஞர் வாலி.

| ட்ராக் | பாடல் | பாடகர் (கள்) | காலம் |
| --- | --- | --- | --- |
| 1 | 'டிகிரி வாங்கி' | மனோ | 4:05 |
| 2 | 'சினமானாய் சின்னமணி' | மனோ | 4:23 |
| 3 | 'ஆகாய பந்தலில்' | எஸ்.பி. பாலசுப்ரமணியம் , எஸ்.பி. சைலஜா | 3:18 |
| 4 | 'மதித்தாளா' | ஸ்வர்ணலதா | 4:19 |
| 5 | உன்னை நெனச்சி | எஸ்.பி. பாலசுப்ரமணியம், கே.எஸ். சித்ரா | 4:58 |

மேற்கோள்கள்
-----------



1. ↑  "Avadhara Purushan (1996) Tamil Movie". spicyonion.com. 2015-03-10 அன்று பார்க்கப்பட்டது.
2. ↑  "Filmography of avadhara purushan". cinesouth.com. 2015-03-10 அன்று பார்க்கப்பட்டது.
[*தொடர்பிழந்த இணைப்பு*]
3. ↑  "Find Tamil Movie Avadhara Purushan". jointscene.com. 2015-03-10 அன்று பார்க்கப்பட்டது.
4. ↑  "Avathara Purushan — Various Artists". allmusic.com. 2015-03-10 அன்று பார்க்கப்பட்டது.
5. ↑  "MixRadio — Avathara Purushan by Sirpy (Aditya Music)". spicyonion.com. 2015-04-02 அன்று மூலம் பரணிடப்பட்டது. 2015-03-10 அன்று பார்க்கப்பட்டது.
**சேம்சு கேயர்** (**James W. Gair**, டிசம்பர் 27, 1927 – டிசம்பர் 10, 2016) ஒரு தென்னாசிய மொழியியற் பேராசிரியர். இவர் சிங்கள மொழி, பாளி மொழி, தமிழ் மொழி, திவேகி (Dhivehi) மொழி ஆகியவற்றில் மொழியியல் சார்பான சிறப்பறிவு பெற்றவராகக் கருதப்படுகின்றவர். ஐக்கிய அமெரிக்காவில் உள்ள நியூ யார்க் மாநிலத்தில், இத்தாக்காவில் (Ithaca) உள்ள கார்ணெல் பல்கலைக்கழகத்தில் தற்கால மொழிகள், மொழியியல் துறையில் பேராசிரியராகப் பணியாற்றினார். தனது 89 ஆவது பிறந்த நாளுக்கு முன்பாகவே இவர் இறந்தார். இவர் இத்துறைகளில் எழுதியுள்ள நூல்களைக் கீழே காணலாம்.

எழுதிய நூல்கள்
--------------

* Gordon H. Fairbanks, James W. Gair, M. W. DeSilva. *Colloquial Sinhalese. Volumes 1 and 2*. Ithaca, NY: South Asia Programm, Cornell University
* James W. Gair. *Colloquial Sinhalese Clause Structures*. ISBN 9027907331
* James W. Gair, W. S. Karunatillake. *A New Course in Reading Pali: Entering the Word of the Buddha*. South Asia Books, ISBN 8120814401

மேற்கோள்
--------

1. ↑  "James W. Gair (1927–2016)". Cornell University. March 25, 2017 அன்று பார்க்கப்பட்டது.
2. 1 2  James W. Gair, linguistics professor emeritus, dies at 88 - Cornell University

வெளியிணைப்புகள்
---------------

* Personal profile
கி மு ஆறாம் நூற்றாண்டில் அவந்தி நாடு

  

**அவந்தி** (Avanti) (சமஸ்கிருதம்:अवन्ति) பண்டைய இந்தியாவின் பிற்கால வேத காலத்தில் இருந்த நாடாகும். தற்கால மால்வா பகுதியே, வேத கால அவந்தி நாடாகும்.
அங்குத்தர நிகாயம் எனும் பௌத்த சமய நூலின் படி அவந்தி நாடு, கி மு ஆறாம் நூற்றாண்டில் இருந்த 16 குடியாட்சி நாடுகளில் ஒன்றாக விளங்கியது என அறியப்படுகிறது.

அவந்தி நாட்டின் வடக்கு பகுதிக்கு உஜ்ஜைன் நகரமும்; தெற்கு பகுதிக்கு மகிழ்மதி நகரமும் மையமாக திகழ்ந்தது.

மகாபாரதம் எனும் இதிகாசத்தின் உத்யோகப் பருவத்தில் (19.24) அவந்தி மக்களை, அதிக சக்தி கொண்ட மக்கள் எனப் போற்றுகிறது.
விஷ்ணு புராணம் (II.3), பாகவத புராணம் (XII.I.36) மற்றும் பிரம்ம புராணம் (XIX.17), போன்ற புராணங்களில், மாளவம், சௌராஷ்டிரம் போன்ற பகுதிகளுடன் அவந்தி நாட்டை தொடர்பு படுத்தி பேசப்படுகிறது.

ஆட்சியாளர்கள்
-------------

புராணங்களின் படி மகிழ்மதி மற்றும் உஜ்ஜைன் நகரங்களைத் தலைநகராகக் கொண்டு ஹேஹேயர்கள் (Haihayas) முதலில் ஆண்டனர். பின்னர் சிசுநாக வம்சம், நந்தர் மற்றும் மௌரியப் பேரரசு காலத்தில் அவந்தி நாடு மகத நாட்டின் ஆட்சியின் கீழ் சென்றது.

மேற்கோள்கள்
-----------

1. ↑  Mahajan, V.D. (1960, reprint 2007). *Ancient India*, New Delhi:S. Chand, ISBN 81-219-0887-6, p.233
2. ↑  Raychaudhuri, H.C. (1972). *Political History of Ancient India*, Calcutta: University of Calcutta, pp.85,129-30
3. ↑  Law, B.C. (1973). *Tribes in Ancient India*, Bhandarkar Oriental Series No.4, Poona: Bhandarkar Oriental Research Institute, pp.337-43
4. ↑  Law, B.C. (1973). *Tribes in Ancient India*, Bhandarkar Oriental Series No.4, Poona: Bhandarkar Oriental Research Institute, p.63
5. ↑  Gokhale, B. G. (1962). *Samudra Gupta: Life and Times*. New Delhi: Asia Publishing House. பக். 18. .
6. ↑  Raychaudhuri, H.C. (1972). *Political History of Ancient India*, Calcutta: University of Calcutta, p.256

இதனையும் காண்க
--------------

* மகாஜனபதம்
**பக்கசார்பு** அல்லது **ஒருதலைச் சார்பு** அல்லது **கோடல்** (bias) என்பது ஒரு குறிப்பிட்ட பார்வை, கருத்தியல், அல்லது முடிவு நோக்கி சார்பு நிலைப்பாட்டைக் குறிக்கிறது. பல சந்தர்ப்பங்களில் பக்கசார்பு ஒன்றைப் பற்றி ஆதாரபூர்வமாக, புறவய நோக்கில் தீர்மானிப்பதை தடுக்கிறது.

பக்கசார்பு பல வகைப்படும்.

* உளவியல் பக்கசார்பு
* பண்பாட்டு பக்கசார்பு
* இனப் பக்கசார்பு
* நிலப் பக்கசார்பு
* பால் பக்கசார்பு
* சமயப் பக்கசார்பு
* மொழிப் பக்கசார்பு
* அரசியல் பக்கசார்பு
* ஊடக பக்கசார்பு
* விளம்பரப் பக்கசார்பு

புள்ளியியலில்
-------------

புள்ளியியலில் தரவு தொகுத்தல், பகுப்பாய்வு, அறிவித்தல் ஆகியவற்றில் பக்கசார்பு அல்லது ஒருதலைச் சார்பு காணப்படலாம்.

ஊடகங்களில்
----------

ஊடகத் துறையில் தான் சார்ந்துள்ள மதம், இனம், மொழி, கொள்கை போன்ற வேறுபாடுகள் காரணமாக நிருபர்கள், இதழாளர்கள் ஒருதலைப்பட்சமாகச் செயல்பட வாய்ப்புண்டு.

மருந்துச் சோதனையில்
-------------------

மருந்தியல் துறையில் ஒரு மருந்தை மருந்துப்போலியுடன் ஒப்பீட்டாய்வு செய்யும் போது ஆய்வாளர் முதலிலேயே எது மருந்து எனவும், எது மருந்துப் போலி எனவும் அறிந்திருப்பாராயின் அவரையும் அறியாமல் அவர் மருந்து நல்ல விளைவை ஏற்படுத்துவதாக அறிக்கை தர வாய்ப்பு உள்ளது. எனவே இரட்டைக் குருடாக்கம் (double blinding) எனும் முறை பின்பற்றப்படுகிறது. இதன் படி நோயாளிக்கும் ஆய்வாளருக்கும் சோதனையில் இருப்பது மருந்தா அல்லது மருந்துப் போலியா என்பது தெரியாமல் இருக்குமாறு செய்யப்படும்.
**கே.என். எழுத்தச்சன்** (*K.N. Ezhuthachan*, 21 மே, 1911-28 அக்டோபர், 1981) இந்திய எழுத்தாளரும், மலையாள இலக்கியவாதியும் ஆவார். இவர் தமது சமசுகிருதக் கவிதை நூலான 'கேரளயுதயம்'க்கு சாகித்திய அகாதமி விருது பெற்றார். 1981-ஆம் ஆண்டு அக்டோபர் 28-ஆம் தேதி கோழிக்கோடு பல்கலைக்கழகத்தில் உரையாற்றும்போது மரணித்தார்.

இளமைப் பருவம்
-------------

கேரள மாநிலத்தில் பாலக்காடு மாவட்டத்தில் செர்புலச்சேரி என்ற கிராமத்தில் பிறந்தார். இவர் வித்வான் தேர்வினை முடித்தபிறகு ஆசிரியப் பணியைத் தொடங்கினார். சிறிதுகாலம் மும்பையில் எழுத்தராகவும் சுருக்கெழுத்தராகவும் பணியாற்றினார். பின்னர் மலையாளம், சமசுகிருதம் மற்றும் ஆங்கிலத்தில் முதுகலைப் பட்டம் பெற்றார். 1953 இல் சென்னைப் பல்கலைக்கழகத்தில் விரிவுரையாளராகப் பணியாற்றிக்கொண்டு அங்கேயே முனைவர் பட்ட ஆய்வும் செய்தார். முனைவர் பட்டம் பெற்றபிறகு கோழிக்கோடு பல்கலைக்கழகத்தில் விரியுரையாளராகப் பணியில் சேர்ந்தார். மேலும், இவர் கேரள மாநில மொழிகள் மையத்தில் மூத்த ஆய்வு அதிகாரியாகவும், திராவிட மொழியியல் மையத்தில் ஆய்வாளராகவும், கோழிக்கோடு பல்கலைக்கழகத்தில் வருகைப் பேராசிரியராகவும் பணியாற்றினார்.

இலக்கியப் பணி
-------------

இவர் மலையாளத்தில் சிறுகதைகள், கவிதைகள், கட்டுரைகள் என பல நூல்களை இயற்றியுள்ளார். இவர் மலையாள இலக்கணத் தொகுப்பான மலையாள இலக்கணக் கருத்தியல் வரலாறு என்ற நூலை வெளியிட்டுள்ளார்.

எழுதிய நூல்கள்
--------------

### சிறுகதைகள்

* கதமாலிகா
* கதபூசனம்
* கதமஞ்சுசா

### கவிதைகள்

* குசுமோபகாரம்
* பிரதிசுனா
* கேரளாயுதயம் மகாகாவியம்

### கட்டுரைகள்

* இலையும் வேரும்
* கதிர்குலா
* உழுத நிலங்கள்
* எழிலம்பலா
* கிரணங்கள்
* தீபமாலா

### மொழிபெயர்ப்புகள்

* குறுந்தொகை
* கவிதைக்கொரு சதுகரனம்
* வேணிசம்கரம்

மேற்கோள்கள்
-----------


1. ↑  "Awards & fellowships - Akademi Awards". Sahitya Akademi, India's National Akademi of Letters. March 31, 2009 அன்று மூலம் பரணிடப்பட்டது. 2009-06-29 அன்று பார்க்கப்பட்டது.
2. ↑  *Akhilavijnanakosam* (மலையாளக் கலைக்களஞ்சியம், ), Vol. 4, D.C. Books.
3. ↑  "University of Calicut – Department of Malayalam and Kerala Studies" (PDF). கோழிக்கோடு பல்கலைக்கழகம். 2009-06-30 அன்று பார்க்கப்பட்டது. 
[*தொடர்பிழந்த இணைப்பு*]
4. ↑  The history of the grammatical theories in Malayalam
5. ↑  The history of the grammatical theories in Malayalam
காற்றாலை in Roosendaal, Netherlandsவார்ப்புரு:SHORTDESC:காற்றாலை in Roosendaal, Netherlandsடே அர்ன்ட் (ஆங்கிலம்: The Eagle) என்பது நெதர்லாந்தின் வட ப்ராபண்ட் மாகாணத்தில் வோவ், ரூசெண்டெல்லில் உள்ள Akkerstraat 11 இல் அமைந்துள்ள ஒரு காற்றழுத்தமாகும். ஒரு செயற்கை மலை மீது 1811 ஆம் ஆண்டு கட்டப்பட்டது, காற்றாலை ஒரு கிஸ்ட்ரிமில் செயல்பட்டது. ஆலை ஒரு கோபுரம் ஆலை போல் கட்டப்பட்டது மற்றும் அதன் நடுக்கங்கள் 25.85 மீட்டர் (84.8 அடி) இடைவெளியைக் கொண்டுள்ளன. ஆலை ஒரு தேசிய நினைவுச்சின்னமாகும் (nr 39624) 24 ஜூன் 1971 முதல்.

வரலாறு
------

1811 ஆம் ஆண்டில், ஜாகுலாஸ் ஏர்டனின் கட்டளையால் இந்த ஆலை கட்டப்பட்டது. இவர் ஒரு உள்ளூர் மில்லைப் பயன்படுத்த வேண்டிய கடமை, பிரெஞ்சு புரட்சியாளர்களால் நிறுத்தி வைக்கப்பட்ட ஒரு முறை, மொலாண்டுவங்கிற்குப் பிறகு ஒரு மில்லை உருவாக்க வாய்ப்பு கிடைத்தது. ஆலை 1825 இல் எரிந்தது மற்றும் அதே ஆண்டில் மீண்டும் கட்டப்பட்டது. 1914 ஆம் ஆண்டில், ஏய்டன் குடும்பம் ஆலை விற்றது ஜாகுபஸ் பாட்டர்ஸுக்கு விற்றது, அதன் குடும்பம் இன்னும் ஆலைக்கு சொந்தமானது

பொது அணுகல்
-----------

ஆலை இன்னும் பயன்படுத்தப்பட்டு, செவ்வாய் மற்றும் சனிக்கிழமைகளில் 10:00 மணி முதல் 16:00 வரை பொதுமக்கள் பார்வைக்கு திறக்கப்பட்டுள்ளது.

படங்களின் தொகுப்பு
------------------

* Side view of the millSide view of the mill
* The Arend by nightThe Arend by night
* The Arend operating at nightThe Arend operating at night

மேற்கோள்கள்
-----------

1. ↑  De Arend on the Dutch monument registration site
2. ↑  De Arend பரணிடப்பட்டது 2014-05-19 at the வந்தவழி இயந்திரம், De Hollandsche Molen
**அவதானப்பட்டி மாரியம்மன் கோயில்** என்பது தமிழ்நாட்டில் கிருஷ்ணகிரி மாவட்டம், அவதானப்பட்டி என்னும் ஊரில் அமைந்துள்ள ஒரு மாரியம்மன் கோயிலாகும். இக்கோயில் தர்மபுரி-கிருட்டிணகிரி தேசிய தேசியநெடுஞ்சாலையில், அவதானப்பட்டி ஏரிக்கு அருகில், கிருட்டிணகிரி நகரின் எல்லையில் அமைந்துள்ளது. இக்கோயில் இந்துசமய அறநிலையத்தின் கட்டுப்பாட்டில் உள்ளது.

கோயில் அமைப்பு
--------------

இக்கோயிலானது மூன்றுநிலை இராசகோபுரத்துடன் அமைந்துள்ளது. கோயிலானது மகாமண்டபம், கருவறை என அமைந்துள்ளது. கருவறையில் மாரியம்மன் சுயம்புவாக உள்ளார்.

வழிபாடு
-------

கிருட்டிணகிரியில் இருந்து வெளியூர் செல்பவர்ளில் பலர் தங்கள் வாகனத்தை இக்கோயில்முன் நிறுத்தி பயணம் நல்லவிதமாக இருக்க வணங்கிச் செல்கின்றனர். ஆடி மாதம் இக்கோயிலின் ஆண்டுவிழா நடக்கிறது. விழாவின்போது சுற்றவ்வட்டார கிராமப் பெண்களால் மாவிளக்கு ஊர்வலம் நடத்தப்படுகிறது.

மேற்கோள்கள்
-----------

1. ↑  "அவதானப்பட்டி மாரியம்மன் கோயில் உண்டியலில் 10.88 லட்சம் காணிக்கை". *செய்தி*. தினமலர். 12 சனவரி 2013. 29 சூன் 2018 அன்று பார்க்கப்பட்டது.
2. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 21-24.
3. ↑  "அவதானப்பட்டி மாரியம்மன் கோயில் திருவிழாவில் மாவிளக்கு எடுத்து நேர்த்திக்கடன்". *செய்தி*. தினகரன். 16 சூலை 2015. 2022-03-16 அன்று மூலம் பரணிடப்பட்டது. 29 சூன் 2018 அன்று பார்க்கப்பட்டது.
கழுகாசலமூர்த்தி கோவில் தெப்பக்குளம்
கோயில் கூரைப் பகுதியில் கலைநயத்துடன் கூடிய சிற்பம்
**கழுகுமலை முருகன் கோயில்** அல்லது **கழுகாசலமூர்த்தி கோயில்**, தமிழ்நாட்டின், தூத்துக்குடி மாவட்டத்தில், கோவில்பட்டி - சங்கரன்கோவில் சாலையில் கழுகுமலையில் அமைந்த முருகனுக்கு அர்பணிக்கப்பட்ட குடைவரைக் கோயிலாகும். இம்முருகன் கோயில் கோவில்பட்டியிலிருந்து 22 கிமீ தொலைவில் உள்ளது. அருணகிரிநாதர் தமது திருப்புகழில் கழகுமலை முருகனைப் பாடியுள்ளார்.

கழுகுமலை முருகன் கோயில் எதிரே எட்டயாபுரம் சமஸ்தான மன்னரின் சிறு அரண்மனை அமைந்துள்ளது. முருகன் மேற்கு முகமாக வீற்றிருக்கும் மூன்று தலங்களில், இத்தலத்தை ராஜயோக தலம் என்று கச்சியப்பரால் போற்றப்பட்டுள்ளது. இக்கோயில் மூலவரான முருகன் வள்ளி மற்றும் தெய்வானையுடன் அருள்பாளிக்கிறார். இம்முருகன் கோயில் அருகில் கழுகுமலை வேட்டுவன் கோயில் மற்றும் கழுகுமலை சமணர் படுகைகள் உள்ளது.

முக்கிய விழாக்கள்
-----------------

* தைப்பூசம்
* பங்குனி உத்தரம்
* வைகாசி விசாகம்
* கார்த்திகை தீபம்

இதனையும் காண்க
--------------

* கழுகுமலை வேட்டுவன் கோயில்
* கழுகுமலை சமணர் படுகைகள்

மேற்கோள்கள்
-----------

1. ↑  அருள்மிகு கழுகுமலை கழுகாசல மூர்த்தி திருக்கோயில்
2. ↑  "Arulmigu Kalugasalamoorthy Temple". 2017-10-19 அன்று மூலம் பரணிடப்பட்டது. 2017-10-09 அன்று பார்க்கப்பட்டது.
**பகுலா கோட்டை** (அரபு மொழி: قلعة بهلاء‎; ஒலிபெயர்ப்பு: கல்ஆ பஹ்லா) என்பது ஓமான் நாட்டின் பசும் மலை எனப்படும் மலையடிவாரத்தில் அமைந்துள்ள வரலாற்றுச் சிறப்பு மிக்க நான்கு கோட்டைகளுள் ஒன்றாகும். 13 ஆம், 14 ஆம் நூற்றாண்டு காலப்பகுதியிற் பகுலா பாலைவனச் சோலைப் பகுதி பனூ நப்ஃகான் மரபினரின் ஆட்சியிற் செழித்திருந்த போதே இக்கோட்டை கட்டப்பட்டது. சிதைவடைந்த நிலையிற் காணப்படும் இக்கோட்டையின் சுவர்கள் அடித்தளத்திலிருந்து 165 அடி உயரம் கொண்டவையாகும். கோட்டையின் தென்மேற்குப் புறமாக 14 ஆம் நூற்றாண்டிற் கட்டப்பட்ட ஜுமுஆப் பள்ளிவாசல் ஒன்று அதன் செதுக்கப்பட்ட மிஃகுராபுடன் காணப்படுகிறது. 1987 ஆம் ஆண்டு வரையிலும் இக்கோட்டை மீளமைக்கப்படவோ அல்லது பாதுகாக்கப்படவோ இல்லை. அதன் காரணமாக, இது கைவிடப்பட்ட நிலையில் இருந்ததுடன் இக்கோட்டையின் சுவர்கள் மழைக்காலங்களில் இடிந்து விழுந்து கொண்டிருந்தது.

1987 ஆம் ஆண்டு இக்கோட்டை உலக பாரம்பரியக் களமொன்றாக யுனெசுக்கோ நிறுவனத்தால் அறிவிக்கப்பட்டது. பின்னர், 1988 இல் அழிவாய்ப்புள்ள உலக பாரம்பரியக் களங்கள் என்ற பட்டியலில் உள்ளடக்கப்பட்டது. இக்கோட்டையை மீளமைத்தல் நடவடிக்கைகள் 1990 களிற் தொடங்கப்பட்டன. 1993 முதல் 1999 வரையான காலப்பகுதியில் நடைபெற்ற இக்கோட்டையின் மீளமைத்தலுக்காக ஓமான் அரசாங்கம் கிட்டத்தட்ட ஒன்பது மில்லியன் அமெரிக்க டொலர் செலவிட்டிருக்கிறது. இக்கோட்டையைச் சுற்றிவரப் பாதுகாப்பு வேலிகள் அமைக்கப்பட்டு, சுற்றுப் பயணிகள் அணுக முடியாதவாறு பல ஆண்டுகள் வரையிலும் மூடப்பட்டிருந்தது. 2004 இல் இக்கோட்டை அழிவாய்ப்புள்ள உலக பாரம்பரியக் களங்கள் என்ற பட்டியலிலிருந்து நீக்கப்பட்டது.

பகுலாவில் அமைந்துள்ள இக்கோட்டையானது, இதன் அருகாமையில் இஃசுகி, நிஃசுவா கோட்டைகள் மற்றும் சற்று வடக்காக அமைந்துள்ள ருசுதாக்கு கோட்டை என்பவற்றுடன் சேர்த்து கலீபா ஹாரூன் அல்-ரசீதுடைய சமப்படுத்தல் நடவடிக்கைகளை எதிர்த்த கவாரிஜுகளின் மையத் தளங்களாகச் செயற்பட்டன. பகுலா நகரமும் அதனைச் சூழவுள்ள பாலைவனச் சோலை, கடைத்தெரு, பேரீச்சந் தோப்பு என்பனவும் 12 கிமீ நீளமான கோட்டைச் சுவர்களாற் பாதுகாக்கப்பட்டுள்ளன. பகுலா நகரம் அதன் மட்பாண்ட உற்பத்திப் பொருட்களுக்கு மிகப் பெயர் போனதாகும்.

வெளித் தொடுப்புகள்
------------------

* யுனெசுக்கோ அலுவல்முறை இணையத்தளம்
* பகுலா கோட்டை - ஒரு மாய அனுபவம் பரணிடப்பட்டது 2020-11-13 at the வந்தவழி இயந்திரம்
அவனி தாவ்தா, இந்தியாவின் மும்பையை சேர்ந்த வணிக நிர்வாகியும், இளம் வயதிலேயே தலைமை நிர்வாக அதிகாரியுமானவர். டாடா ஸ்டார்பக்ஸ் நிறுவனத்தின் முதல் தலைமை நிர்வாக அதிகாரியாகவும், முப்பத்து மூன்றாவது வயதிலேயே டாடா குழுமத்தின் தலைமை நிர்வாக அதிகாரியாக பணிபுரிந்து, இளம் வயதிலேயே டாட்டா குழுமத்தின் தலைவரான பெண் என்ற பெருமையை பெற்றுள்ளார்.  2014 ஆம் ஆண்டில், பார்ச்சூன் இதழ் வெளியிட்ட உணவு மற்றும் பிற பானங்கள் நிறுவனங்களில் மிகவும் புதுமையான பெண்கள்' என்ற பட்டியலில் பதிமூன்றாம் இடத்தைப் பிடித்தார்.

தொழில் வாழ்க்கை
---------------

அவனி , ஸ்டார்பக்ஸ் காபி நிறுவனம் மற்றும் டாடா குளோபல் பீவரேஜஸ் லிமிடெட் (டிஜிபிஎல்) ஆகியவற்றின் கூட்டு முயற்சியின் கீழ் நிறுவப்பட்ட டாடா ஸ்டார்பக்ஸ் தனியார் நிறுவனத்தின் தலைமை நிர்வாக அதிகாரியாக 2015 ஆம் ஆண்டு வரை இருந்து, அந்நிறுவனத்தை வெற்றிகரமாக நடத்தியுள்ளார்.   2015 ஆம் ஆண்டிலிருந்து, 2019 ஆம் ஆண்டு வரை கோத்ரெஜ் நேச்சர் பாஸ்கெட் நிறுவனத்தில் நிர்வாக இயக்குநராகவும், தலைமை நிர்வாக அதிகாரியாகவும் பணிபுரிந்துள்ளார்.  தற்போது, ​​அவர் பெயின் அட்வைசரி நெட்வொர்க்கில் மூலோபாய ஆலோசகராக உள்ளார்.

பெருமைகள்
---------

2013 ஆம் ஆண்டில் ஃபார்ச்சூன் அமெரிக்கா பதிப்பு பத்திரிகையில் வெளியான  நாற்பது வயதிற்குட்பட்ட தலைவர்கள்' என்ற வருடாந்திர உலகளாவிய பட்டியலிலும்  2014 ஆம் ஆண்டில் ஃபார்ச்சூன் உணவு பத்திரிகையின் உணவு மற்றும் பானத்தில் மிகவும் புதுமையான இருபத்தைந்து பெண்கள்' பட்டியலில் பதின்மூன்றாம் இடத்திலும் பெயரிட்டுள்ளார்,இந்த பட்டியலில் உள்ள ஒரே இந்தியப் பெண் அவனி ஆவார். சுவிட்சர்லாந்தின் ஜெனிவாவில் உள்ள உலகப் பொருளாதார மன்றத்தால் 2014 ஆம் ஆண்டில் உலகளாவிய இளம்  தலைவராகவும் இவர் பரிந்துரைக்கப்பட்டார்.

கல்வி
-----

அவனி, இந்தியாவின் மும்பையில் பிறந்து வளர்ந்தவர். மும்பை பல்கலைக்கழகத்தில் வணிகபிரிவில் (விளம்பரம் மற்றும் ஊடகம்) இளங்கலை பட்டமும், மும்பை பல்கலைக்கழகத்தின் நர்சி மோன்ஜீ மேலாண்மை படிப்புகள் நிறுவனத்தில் முதுகலை மேலாண்மை ஆய்வுகள் (எம்எம்எஸ்) பட்டமும் பெற்றவர். இரண்டிலுமே தங்கப் பதக்கம் வென்றுள்ளார் என்பது குறிப்பிடத்தக்கது.

அவனிக்கு விஷால் என்ற தொழிலதிபருடன் திருமணமாகி ஒரு மகனும் உள்ளார்.

மேற்கோள்கள்
-----------

1. ↑  "Coffee with BS: Avani Saglani Davda, Tata Starbucks". *Business Standard India*. March 2013. .
2. ↑  "Business News Today: Read Latest Business news, India Business News Live, Share Market & Economy News".
3. ↑  Alves, Glynda. "Meet Avani Davda, the youngest CEO in Tata Group - The Economic Times". *The Economic Times* (economictimes.indiatimes.com).. பார்த்த நாள்: 2014-08-21.
4. ↑  "Hottest Young Executives: Avani Davda's meteoric rise at Tata Starbucks - Business Today". businesstoday.intoday.in. 2014-08-21 அன்று பார்க்கப்பட்டது.
5. ↑  Gupta, Saumya (2017-12-08). "Avani Davda: Scaling back for more". *Mint* (ஆங்கிலம்). 2019-01-14 அன்று பார்க்கப்பட்டது.
6. ↑  "Avani Davda". *Persistent Systems* (ஆங்கிலம்). 2023-03-22 அன்று பார்க்கப்பட்டது.
**பெர்ரோநையோபியம்** *(Ferroniobium)* ஒரு முக்கியமான இரும்பு நையோபியம் தனிமங்களின் கலப்புலோகம் ஆகும். இக்கலப்புலோகத்தில் 60% முதல் 70% வரையில் நையோபியம் பகுதிப்பொருளாக உள்ளது. உயர்-தாழ்வலிமை கலப்புலோக எஃகு தயாரிப்பில், உலக நையோபியம் உற்பத்தியில் 80% நையோபியம் பயன்படுத்தப்படுகிறது. பைரோகுளோர் படிவுகளிலிருந்து தோண்டி எடுக்கப்படும் நையோபியம் அடுத்து நையோபியம் பென்டாக்சைடாக (Nb2O5) மாற்றப்படுகிறது. இந்த ஆக்சைடு இரும்பு ஆக்சைடு மற்றும் அலுமினியத்துடன் சேர்க்கப்பட்டு வெப்ப அலுமினோ வினையின் மூலம் நையோபியம், இரும்பாக குறைக்கப்படுகிறது. பகுதிப்பொருட்களை எலக்ட்ரான் கற்றை உலை எனப்படும் வெற்றிட உலையில் தூய்மைப் படுத்தப்பட்டு பயன்படுத்தப்படுகிறது. வார்ப்புருவாக்கத்திற்கு முன்பாக இக்கலப்புடன் உருக்கிய எஃகைச் சேர்த்து பெர்ரோநையோபியம் தயாரிக்கப்படுகிறது. பிரேசில், கனடா போன்ற நாடுகள் நையோபியம் உற்பத்தியில் முன்னிலை பெற்றிருப்பது போலவே பெர்ரோநையோபியம் உற்பத்தியிலும் முன்னிலையில் உள்ளன

மேற்கோள்கள்
-----------

1. ↑  C. K. Gupta; A. K. Suri; Gupta K. Gupta (1994). *Extractive Metallurgy of Niobium*. CRC Press. பன்னாட்டுத் தரப்புத்தக எண்:0-8493-6071-4.. பார்த்த நாள்: 2008-08-29.
2. ↑  Claude Dufresne; Ghislain Goyette. "The Production of Ferroniobium at the Niobec mine 1981-2011" (PDF). 2008-09-02 அன்று பார்க்கப்பட்டது.
3. ↑  J. Kouptsidis; F. Peters; D. Proch; W. Singer. "Niob für TESLA" (PDF). 2008-12-17 அன்று மூலம் (PDF) பரணிடப்பட்டது. 2008-09-02 அன்று பார்க்கப்பட்டது.
.

புற இணைப்புகள்
--------------

* Jorgenson, John D.; Corathers, Lisa A.; Gambogi, Joseph; Kuck, Peter H.; Magyar, Michael J.; Papp, John F.; Shedd, Kim B. "Minerals Yearbook 2006: Ferroalloys" (PDF). United States Geological Survey. 2009-04-24 அன்று பார்க்கப்பட்டது.
* "Ferroniobium-Alloying Techniques". cbmm. 2011-07-06 அன்று மூலம் பரணிடப்பட்டது. 2008-09-04 அன்று பார்க்கப்பட்டது.
* ISO 5453:1980 Ferroniobium -- Specification and conditions of delivery
**பகெத்** என்பது பிரான்சில் தோன்றிய நீளமான ஒல்லியான ரொட்டியாகும். மொறுமொறுப்பான சுவையினால் இது தனித்துவம் பெற்றது.

தயாரிப்பு
---------

பொதுவாக 5-6 செ.மீ விட்டமும் 65 செ.மீ நீளமும் கொண்ட பகெத், கோதுமை மாவு, நீர், நொதியம் மற்றும் உப்பு ஆகிய பொருட்களினால் தயாரிக்கப்படுகிறது. இது **பேட்டன்** (தடி), **ஃபிசெல்** (நூல்) ஆகிய அடைமொழிகள் கொண்டும் அழைக்கப்படுகிறது. இது 100 கிராம் முதல் 250 கிராம் வரை கனக்கும். 100 கிராம் எடையுள்ள பகெத் ஃபிசெல் என்றும் 250 கிராம் எடையுள்ள பகெத் பேட்டன் என்றும் அழைக்கப்பெறுகிறது. பகெத்தின் அதிகபட்ச நீளம் சுமார் ஒரு மீட்டர் ஆகும். 

பதினெட்டாம் நூற்றாண்டில் இருந்து பகெத்துகள் செய்யப்பட்டதாக குறிப்புகள் உள்ளன. சான்விச்சுகளாகவோ பழக்கூழ் உள்ளிட்ட சேர்க்கைகளுடனோ இது பரிமாறப்படுகிறது. சூடான சாக்லேட்டோடு இது பரிமாறப்படும் போது இதை **டார்ட்டைன்ஸ்** என்று அழைக்கிறார்கள்.

பாரம்பரிய பகெத்

மேற்கோள்கள்
-----------

1. ↑  "பகெத் பற்றிய விவரங்கள் - லெஜி பிரான்ஸ்".
2. ↑
3. ↑  "பிரெஞ்சு ஸ்ட்டிக் - டிக்ஷனரி".
4. ↑  "ரொட்டிகளின் தகவல்கள் - பிரெஞ்சு டிசையர்". 2021-03-06 அன்று மூலம் பரணிடப்பட்டது. 2021-05-08 அன்று பார்க்கப்பட்டது.
5. ↑  "பகெத்தின் தோற்றம் - செசிம்".
**பெர்ரி-ஓபெர்டைட்டு** (*Ferri-obertiite*) என்பது Na(Na2)(Mg3Fe3+Ti)(Si8O22)O2. என்ற வேதி வாய்ப்பாட்டால் விவரிக்கப்படும் ஒரு கனிமமாகும். இக்கனிமம் ஆம்பிபோல் குழுவைச் சேர்ந்த்தென 2015 ஆம் ஆண்டு முறையாக அனைத்துலக கனிமவியல் சங்கம் அங்கீகரித்தது. 

பெர்ரி-ஓபெர்டைட்டு கனிமம் உயர் உவர்தன்மை கொண்ட கனிமமாகும். குறிப்பாக ஐதராக்சில் குழுவுக்குப் பதிலாக ஆக்சிசன் முன்னிலையில் இது அடையாளப்படுத்தப்படுகிறது. அல்லது டபிள்யூ தளத்தில் புளோரின் முன்னிலையில் அடையாளப்படுத்தப்படுகிறது. இத்தளத்தில் பெரிக் இரும்பும் தைட்டானியமும் இருப்பதால் நிலவும் உயர் நேர்மின் சுமையை புளோரின் ஈடு செய்கிறது. பல ஆம்பிபோல் குழு கனிமங்கள் போல பெர்ரி ஓபெர்டைட்டும் ஒற்றைச் சரிவச்சும் C2/m இடக்குழு அமைப்பும் கொண்டுள்ளது. 

இத்தாலியின் பவியா பல்கலைக் கழகத்தைச் சேர்ந்த பேராசிரியர் இராபர்ட்டா ஒபெர்டியின் நினைவாக கனிமத்திற்கு இப்பெயர் சூட்டப்பட்டது.

மேற்கோள்கள்
-----------

1. 1 2  "Ferri-obertiite: Ferri-obertiite mineral information and data". *Mindat.org*. 2016-03-04 அன்று பார்க்கப்பட்டது.
2. 1 2  Oberti, R. Boiocchi, M. Hawthorne, F.C. Ball, N.A. and Blass, G. 2015. Ferri-obertiite, IMA 2015-079. CNMNC Newsletter No. 28, December 2015, page ; Mineralogical Magazine 79, 1859–1864
கழுத்திரு (நகரத்தார் தாலி)
**கழுத்திரு** என்பது செட்டிநாட்டு அணிகலன்களுள் ஒன்றாகும். இது நகரத்தார் தாலி என்றும் அழைக்கப்படுகிறது. செட்டிநாட்டினர் என அழைக்கப் பெறும் என்பது நாட்டுக்கோட்டை நகரத்தார் எனும் நாட்டுக்கோட்டைச் செட்டியார் சாதியினரில் நடைபெறும் திருமணம் அல்லது சாந்திக் கல்யாண (சஷ்டியப்த பூர்த்தி) நாளன்று மணமகனால் மணமகளுக்கு அணிவிக்கப்படும் ஒரு வகையான கழுத்து அணிகலன் ஆகும்.

அமைப்பு
-------

கழுத்திரு என்பது இரட்டைவடச் சங்கிலியும் அதனுடன் கோர்த்து இணைத்துள்ள 34 வகையான கைவேலைப்பாட்டுடன் கூடிய அழகிய துணை நகைகளாகும். இவற்றுள் இரண்டு தொங்கட்டான்கள் (பெண்டன்ட்கள்) மிகவும் புனிதமானதாகக் கருதப்படுகின்றன. இந்த தொங்கட்டான்களில் ஒரு பக்கம் தேவி இலக்குமியின் உருவமும் மறு பக்கம் காளை வாகனத்தில் அமர்ந்து காட்சி தரும் மீனாட்சி சுந்தரேசுவரர் உருவமும் பொறிக்கப்பட்டிருக்கும். தேவி இலக்குமி மற்றும் ரிஷபாருடர் உருவங்கள் செட்டிநாட்டில் இருக்கும் நகரத்தார் மிகவும் விரும்பி நகைகளில் பதிக்கப்படும் திருவுருவங்களாக இருக்கின்றன.

அணிவிப்பதன் பொருள்
------------------

கழுத்திரு என்பது கழுத்தில் அணியும் மங்கல சங்கிலி. இறைத் திருவுருவங்கள் பொறிக்கப்பட்டுள்ள கழுத்திருவை அணிவிப்பதன் மூலம், கழுத்தில் திரு என்ற இலக்குமியைத் தங்க வைப்பதான நம்பிக்கையும், மணமக்களுக்கு இறைவன் எல்லா நலன்களையும் அளித்துக் காப்பான் என்பதான நம்பிக்கையும் நகரத்தார் சமூகத்தினரிடம் இருக்கிறது.

தங்கத்தின் அளவு
---------------

இரண்டு தலைமுறைகளுக்கு முன்பு கழுத்திரு என்ற இந்த அணிகலனை 100 பவுன் (சவரண்) எடையுடைய தங்கத்தில் செய்வார்கள். தங்கம் விலை அதிகரிப்பிற்குப் பிறகு இந்த அளவு சற்றுக் குறைந்து போயிருக்கிறது. இது போல கழுத்திரு நகைகள் ஒவ்வொரு வீட்டிலும் இரண்டு முதல் நான்கு என்கிற எண்ணிக்கையில் வைத்திருப்பார்கள். மணப்பெண்ணுக்கு பெண் குழந்தை பிறந்து அப்பெண்ணுக்கு திருமணம் நடைபெறும் சமயம் தாய் தன் பெண்ணுக்கு இந்தக் கழுத்திருவை அணிவிப்பது வழக்கம். ஒன்றுக்கு மேல் பெண் குழந்தைகள் உள்ள வீடுகளில் மொத்தக் கழுத்திருவையும் அழித்துப் பின் தேவைக்கேற்ப பிரித்துப் புதுப்புதுக் கழுத்திருக்களாகச் செய்து கொள்வது வழக்கம். இதனால் கழுத்திருவின் தங்க அளவு குறைந்து வருகிறது. தற்போது கழுத்திரு அளவில் குறைந்து 11 முதல் 16 பவுன் என்கிற அளவில் சிறிய கழுத்திருக்களாக உருமாறி வருகின்றன.

இதையும் பார்க்க
---------------

* கௌரிசங்கம் (அணிகலன்)

மேற்கோள்கள்
-----------

1. ↑  இந்த அணிகலனின் பெயர் என்ன என்று சொல்லுகள் பார்போம்
| *N*A இன் மதிப்பு பல்வேறு அலகுகளில் |
| --- |
| 6.02214129(27)×1023 மோல்−1 |
| 2.73159734(12)×1026 பவுண்டு-மோல்−1 |
| 1.707248434(77)×1025 அவுன்சு-மோல்−1 |
|

**அவகாதரோ மாறிலி** (*Avogadro constant*) அல்லது **அவகாதரோ எண்** (*Avogadro's Number*, **அவோகாட்ரோ எண்**) என்பது வேதியியல் கணக்கீடுகளில் பயன்படுத்தப்படும் ஒரு மாறிலி ஆகும். இது ஒரு மிகப்பெரிய எண். ஒரு மோல் அளவு உள்ள எந்தப் பொருளாக இருந்தாலும் அதில் உள்ள மூலக்கூறுகள் அல்லது அணுக்கள் அல்லது அயனிகள் இவற்றின் மொத்த எண்ணிக்கையே *அவகாதரோ எண்* என்பதாகும். இதனைக் கண்டறிந்தவர் அமேடியோ அவகாதரோ.

சுருங்கக் கூறினால், அவகாதரோ எண் என்பது துல்லியமாக 12 கி கார்பன்-12 என்னும் பொருளில் காணும் அணுக்களின் மொத்த எண்ணிக்கை ஆகும்.

ஒரு மோல் அளவுள்ள எந்தப் பொருளாக இருந்தாலும் அதில் உள்ள மூலக்கூறுகளின் எண்ணிக்கை எப்போதுமே 6.02214X×1023 ஆகும். சுருக்கமாகக் கணித வடிவில் குறிப்பிடும் இவ்வெண்ணின் உண்மையான வடிவம். 602 300 000 000 000 000 000 000 என்று வரும். எடுத்துக்காட்டாக ஒரு மோல் அளவாகிய 18 கிராம் நீர், 180 கிராம் குளுக்கோசு, 44 கிராம் கார்பன்-டை-ஆக்சைடு, 32 கிராம் ஆக்சிசன், இரண்டே இரண்டு கிராம் ஐதரசன் மூலக்கூறு, இப்படி அவ்வப் பொருள்களில் உள்ள மூலக்கூறுகளை எண்ணிப் பார்த்தால் ஒரே எண்ணிக்கைதான் கிடைக்கும். அதுதான் **அவகாதரோ எண்** ஆகும்.

மேற்கோள்கள்
-----------

1. ↑  Avogadro constant. 2010 CODATA recommended values. NIST
2. ↑  சி. சண்முகம், அறிவியல் ஒளி, ஆகஸ்ட் 2010 இதழ்
3. ↑  வேதியியல் தொகுதி-1, பதினொன்றாம் வகுப்பு, தமிழ் நாட்டுப் பாடநூல் கழகம், திருத்திய பதிப்பு 2007 பக்கம் 3.
**பெர்லின் திரைப்பட விழா** (The Berlin International Film Festival) உலகில் நடைபெறும் திரைப்பட விழாக்களில் முக்கியத்துவம் வாய்ந்த ஒன்றாகும். இத்திரைப்பட விழா ஜெர்மனியின் பெர்லின் நகரில் நடைபெறும். இத்திரைப்பட விழா மேற்கு ஜெர்மனியில் 1951 ஆம் ஆண்டு ஆரம்பிக்கப்பட்டது. ஒவ்வொரு வருடமும் பிப்ரவரி மாதம் நடைபெறும். இதில் 3,00,000 நுழைவுச் சீட்டுகள் விற்பனை செய்யப்பட்டு 5,00,000 பேர் பங்கு பெறுவர். இது உலகளவில் மிக அதிகமான மக்கள் பங்கு பெறும் திரைப்பட விழாவாகும். அதிகபட்சம் 400 திரைப்படங்கள் இத்திரைப்பட விழாவில் வெவ்வேறு பிரிவுகளின் கீழ் திரையிடப்படுகின்றன. இதில் 20 திரைப்படங்கள் *தங்கக் கரடி* மற்றும் *வெள்ளிக் கரடி* (Golden and Silver Bears) விருதிற்குத் தேர்ந்தெடுக்கப்படுகின்றன. 2001 ஆம் ஆண்டு முதல் *டிய்ட்டர் கோஸ்ஸிலிக்* (Dieter Kosslick) இத்திரைப்பட விழாவின் இயக்குனராக உள்ளார்.

மேற்கோள்கள்
-----------

1. ↑
2. ↑  China film wins top Berlin award, BBC News
3. ↑  "Oscar Martay". 2015-04-26 அன்று மூலம் பரணிடப்பட்டது. 2014-05-20 அன்று பார்க்கப்பட்டது.
4. ↑  Facts and Figures of the Berlinale, berlinale.com
5. ↑  ஐ.எம்.டி.பி இணையத்தளத்தில் Dieter Kosslick , 18 பிப்ரவரி 2008
6. ↑  Speed Interview with Dieter Kosslick Berlinale Chief பரணிடப்பட்டது 2018-09-29 at the வந்தவழி இயந்திரம், filmfestivalstv.com, 18 பிப்ரவரி 2008
விரிக்கப்பட்ட நேர்வட்ட உருளையின் பக்கப்பரப்பு
ஒரு பொருளின் **பக்கப் பரப்பு** (*lateral surface*) என்பது அப்பொருளின் அடி மற்றும் மேல் பக்கங்கள் தவிர்த்த பிற பக்கங்களின் பரப்பினைக் குறிக்கும்.

ஒரு கனசதுரத்தின் பக்கப்பரப்பு என்பது அதன் நான்கு பக்கங்களின் பரப்பாகும். :கனசதுரத்தின் பக்க அளவு = {\displaystyle a} எனில் அதன் ஒரு பக்கத்தின் பரப்பு:

*Aface* = *a* ⋅ *a* = *a*2.
எனவே கனசதுரத்தின் பக்கப்பரப்பு: 

*a* ⋅ *a* ⋅ 4 = 4*a*2.
* ஒரு பட்டகத்தின் பக்கப்பரப்பினை அதன் அடிப்பக்கத்தின் சுற்றளவு மற்றும் உயரத்தின் பெருக்கற்பலனாகக் கணக்கிடலாம்.
* ஆரம் *r*, உயரம் *h* கொண்ட நேர்வட்ட உருளையின் பக்கப்பரப்பு:

*A* = 2π*rh*.
* ஒரு பிரமிடின் பக்கப்பரப்பானது அதன் அடிப்பக்க முக்கோணம் தவிர்த்த இதர பக்க முக்கோணங்களின் பரப்புகளின் கூடுதலாகும்.
* ஒரு கூம்பின் பக்கப்பரப்பு

{\displaystyle A=\pi rl}
{\displaystyle r} கூம்பின் ஆரம்; {\displaystyle l={\sqrt {r^{2}+h^{2}}}} சாய்வு உயரம்; {\displaystyle h} உயரம்.

மேற்கோள்கள்
-----------

1. ↑   *Geometry*. Prentice Hall. 2007. பக். 700. .

மேலதிக வாசிப்புக்கு
-------------------

* *Lateral surface* at Mathwords
**அருளியசு மச்சக்கெண்டை** (*Arulius Barb*) என்பதின் விலங்கியல் பெயர் *தாவ்கின்சியா அருளியசு* என்பதாகும். இது தென்கிழக்கு இந்தியாவின் காவேரி ஆற்றுப் படுகையில் காணப்படும் வெப்பமண்டல சைப்ரினிட் குடும்ப மீனாகும். இது தாமிரபரணி மச்சக்கெண்டை, சிலாசு மச்சக்கெண்டை மற்றும் நீளத்துடுப்பு மச்சக்கெண்டை என்றும் அறியப்படுகிறது.

விளக்கம்
--------

முதிர்ச்சியடைந்த மீன்களின் பின்புறத்தில் அடர் பழுப்பு நிற ஆலிவ் நிறத்திலும், பக்கங்களில் வெண்மையான வயிற்றுப்பகுதியினை கொண்டது. இதன் இடுப்பு துடுப்பு தோற்ற இடத்திற்கு மேலே, கருப்பு, செங்குத்து கறை உள்ளது. முதிர்ச்சியடைந்த மீன்கள் இளம் வயது மீன்களைவிட நல்ல நிறமுடையன. மேலும் வளர்ச்சியடைந்த ஆண் மீனானது தாமிரபரணி ஆற்றில் காணப்படும், *தாவ்கின்சியா தாம்பிரபரனியே* நெருங்கிய தொடர்புடையது. பிரிவுடைய முதுகுத் துடுப்பில் இழைபோன்ற நீட்சிகள் காணப்படாததால் இம்மீனை நீளத்துடுப்பு மச்சக்கெண்டை (*தாவ்கின்சியா பிளமெண்டோசா*) என அழைப்பது தவறு. இம்மீன்கள் 12 சென்டிமீட்டர் நீளம் வரை வளரக்கூடியன.

வாழ்விடம்
---------

இதன் பூர்வீக வாழ்விடமாகப் பெரிய நீரோடைகள், ஆறுகள் மற்றும் ஏரிகள் ஆகும். இது கார அமிலத்தன்மை 6.0 முதல் 6.5 வரையும், வெப்பநிலை 19° முதல் 25° சென்டிகிரேடு வரை உள்ள நீர் நிலைகளில் காணப்படும்.

சொற்பிறப்பியல்
--------------

இதன் சிற்றினப் பெயரான *"அருளியசு"* என்ற பெயர் உள்ளூர் மக்கள் பயன்படுத்தும் சொல்லான "அருள்" என்பதிலிருந்து பெறப்பட்டது.

மீன்காட்சியகங்களில்
-------------------

பிற மச்சக்கெண்டை மீன்களைக் காட்டிலும் பொழுதுபோக்கு மீன் காட்சியகங்களில் குறைவாகக் காணப்பட்டபோதிலும், இவை சுறுசுறுப்பானவை. இதனுடைய இனப்பெருக்க திறன் புலி மச்சக்கெனண்டை (*புன்டிகிரஸ் டெட்ராசோனா*), மற்றும் ரோசி மச்சக்கெண்டை (*பெத்தியா கான்கோனியசு*) போன்றது. ஒத்த அளவிலான சைப்ரினிட் இனங்கள். சில சிச்லிட் இனங்கள் போன்று பிற மீன்களால் வேட்டையாடப்படும் அபாயத்தில் உள்ளது. பல மச்சக்கெண்டைகளைப் போலவே, வேகமாக நீந்தும் தன்மையுடையது. எனவே மீன்காட்சித் தொட்டிகளில் இம்மீன்களின் எண்ணிக்கையினை 5 முதல் 6 வரை வைத்திருப்பதன் மூலம் இந்நடத்தையினை தணிக்கலாம். முதிர்ந்த மீன் ஒன்றிற்கு 10 முதல் 12 செ.மீ. இடவசதி தேவைப்படுகிறது.

மேற்கோள்கள்
-----------

1. ↑  Abraham, R. (2015). "*Dawkinsia arulius*". *IUCN Red List of Threatened Species* **2015**: e.T172500A70168511. doi:10.2305/IUCN.UK.2015-1.RLTS.T172500A70168511.en. .
2. ↑  "Dawkinsia arulius". *FishBase*. Ed. Ranier Froese and Daniel Pauly. April 2013 version. N.p.: FishBase, 2013.
3. ↑  "காப்பகப்படுத்தப்பட்ட நகல்". 2022-10-14 அன்று மூலம் பரணிடப்பட்டது. 2022-10-14 அன்று பார்க்கப்பட்டது.

* Rohan Pethiyagoda; Maurice Kottelat. "A review of the barb of the Puntius filamentosus group (Teleostei: Cyprinidae) of southern India and Sri Lanka" (PDF). *The Raffles Bulletin of Zoology, 2005 Supplement No. 12: 127–144*. 11 August 2007 அன்று மூலம் (PDF) பரணிடப்பட்டது. 5 February 2006 அன்று பார்க்கப்பட்டது. Unknown parameter `|name-list-style=` ignored (உதவி)

| உயிரின வகைப்பாட்டுஇனங்காட்டிகள் |
| --- |
| *Puntius arulius* | 
* விக்கித்தரவு: Q1257357
* EoL: 219830
* GBIF: 2364101
* IRMNG: 10716483
* ITIS: 163632

 |
| *Dawkinsia arulius* | 
* விக்கித்தரவு: Q28148954
* விக்கியினங்கள்: Dawkinsia arulius
* BOLD: 779315
* FishBase: 11275
* GBIF: 7868332
* iNaturalist: 491418
* IUCN: 172500
* என்.சி.பி.ஐ: 496987
* WoRMS: 1021905

 |
| *Systomus arulius* | 
* விக்கித்தரவு: Q28148967
* GBIF: 2364102
* IRMNG: 10497921

 |
**பெருமாள் தேவன் பட்டி** , தமிழ்நாடு மாநிலத்தின் விருதுநகர் மாவட்டத்தில் உள்ள ஸ்ரீவில்லிபுத்தூர் தாலுகாவிலிருந்து தெற்கே எட்டு கிலோ மீட்டர் தொலைவில் உள்ள பிள்ளையார்குளம் ஊராட்சியில் உள்ளது. 750 வீடுகள் கொண்ட இக்கிராம ஆண்களில் 90% இந்திய இராணுவம் (முப்படைகள்) மற்றும் துணை இராணுவப்படைப் பிரிவுகளில் பணிபுரிவதால் பெருமாள்தேவன்பட்டி கிராமத்தை **இராணுவ கிராமம்** என்றும் **குட்டி பஞ்சாப்** என்றும் சிறப்பித்து கூறப்படுகிறது.[]

வரலாறு
------

இக்கிராமத்தின் பெருமாள் என்பவர் 1952ல் இந்திய இராணுவத்தில் சேர்ந்து மேஜர் அளவில் பதவி உயர்வு பெற்று ஓய்வு பெற்றவர். 1962ல் விடுமுறையில் தனது சொந்த கிராமத்திற்கு வந்த பெருமாள், பெருமாள்தேவன்பட்டி கிராம இளைஞர்களுக்கு தனது இராணுப் பணியின் அனுபவங்களைக் குறித்து விளக்கினார். இராணுவப் பணியின் சிறப்பை உணர்ந்த பெருமாள்தேவன்பட்டி கிராம இளைஞர்கள் பலர் பத்தாம் வகுப்பு கல்வி முடித்தவுடன், தங்கள் கிராமத்திலே சிறப்புப் பயிற்சி எடுத்துக் கொண்டு, படைத் துறையின் நுழைவுத் தேர்வில் வெற்றி பெற்று இந்திய இராணுவப் பணியில் சேர்க்கின்றனர்.

தற்போது இக்கிராம இளைஞர்களில் 375 பேர் இந்திய இராணுவத்திலும் மற்றும் எல்லைப் பாதுகாப்புப் படை போன்ற துணை நிலை இராணுவப் படைகளில் பணிபுரிகின்றனர். மேலும் இக்கிராமத்தில் 522 முன்னாள் இராணுவத்தினர் உள்ளனர்.

மேற்கோள்கள்
-----------

1. ↑  Every house in this village boasts of an armyman

வெளி இணைப்புகள்
---------------

* Gramangalin Kathai - பெருமாள் தேவன் பட்டி (இராணுவ கிராமம்) - காணொலி
* perumal thevan patty - காணொலி
**ஆட் தஹிரா கவர்னரேட்** (*Ad Dhahirah Governorate*, அரபு மொழி: محافظة الظاهرة‎  ; *Muhafazat az-Zahirah)* என்பது ஓமானின் ஆளுநரகங்களில் ஒன்றாகும். இது முன்பு ஒரு பிராந்தியமாக ( *மிந்தாக்கா* ) இருந்தது. பின்னர் இது 28 அக்டோபர் 2011 அன்று ஆளுநரகமாக மாறியது.

மாகாணங்கள்
----------

ஆத் தஹிரா கவர்னரேட் மூன்று மாகாணங்களைக் கொண்டுள்ளது ( விலாயத் ):

* இப்ரி
* யான்குல்
* தாங்க்

2007 க்கு முன்னர் பிராந்திய துணைப்பிரிவுகள் சீராய்வு
----------------------------------------------------

அக்டோபர் 2006 வரை, மேலும் இரண்டு முன்னாள் விலாயட் (மாகாணங்கள்) இந்த பிராந்தியத்தின் ஒரு பகுதியாக இருந்தன. அவை அல் புராய்மி மற்றும் மஹ்தா என்பவனவாகும். இதிலிருந்து அல் புரைமி கவர்னரேட் ஒரு புதிய ஆளுநரகமாக 2006 அக்டோபரில் உருவாக்கப்பட்டது. அதேபோல், அல் சுனைனாவின் மூன்றாவது விலாயா (மாகாணம்) அல் புரைமி மற்றும் மஹ்தாவின் கிராமப்புறங்களிலிருந்து உருவாக்கப்பட்டது.

குறிப்புகள்
-----------

1. ↑  Population-Data Maps > Total Population:2019 Dec, National Centre for Statistics & Information, 7 May 2020
2. ↑  Governorates of Sultanate Of Oman பரணிடப்பட்டது 2013-12-08 at the வந்தவழி இயந்திரம்
3. ↑  Seven new divisions created in Oman பரணிடப்பட்டது 2013-05-24 at the வந்தவழி இயந்திரம்
4. ↑  Seven governorates, officials named
**சீன அரசியலமைப்பு**, பொதுவாக சீன மக்கள் குடியரசின் அரசியலமைப்பு என்று அழைக்கப்படுகிறது. இது  பெயரளவில் இந்நாட்டின் மிகப்பெரிய சட்டமாகும். 

தற்போதைய பதிப்பு டிசம்பர் 4, 1982-இல் 5-ஆவது தேசிய மக்கள் காங்கிரஸால் (1988, 1993, 1999, 2004 மற்றும் 2018-ஆம் ஆண்டுகளின் திருத்தங்களுடன்) ஏற்றுக்கொள்ளப்பட்டுள்ளது.

சீன அரசியலமைப்பில் ஐந்து பிரிவுகள் உள்ளன. அவைகளாவன 1. முகப்புரை, 2.பொது கொள்கைகள், 3. குடிமக்களின் அடிப்படை உரிமைகள் மற்றும் கடமைகள், 4. நாட்டின்  கட்டமைப்பு (இதில் தேசத்தின்  உறுப்புகளான 1. தேசிய மக்கள் காங்கிரஸ், 2. மாநில கவுன்சில், 3. உள்ளூர் மக்கள் காங்கிரஸ் மற்றும் உள்ளூர் மக்கள் அரசாங்கங்கள், 4. மக்கள் நீதிமன்றங்கள் மற்றும் மக்களின்  மேலாளர் ஆணையம்  போன்றவை அடங்கும்) மற்றும் 5. தேசிய கொடி மற்றும் அரசின் சின்னங்கள்.

**2018-இன் அரசியலமைப்பு திருத்தம்**

கடைசியாக மார்ச் 11, 2018-இல் அரசியலமைப்பு திருத்தப்பட்டது. இது கம்யூனிஸ்ட் கட்சியின் கட்டுப்பாட்டையும் மேலாதிக்கத்தையும் மேலும் சீர்படுத்தி வலுப்படுத்தியுள்ளது. மேலும் இஃது ஜி ஜிங் பிங்கின் சித்தாந்தங்களை முகப்புரையில் சேர்த்ததோடன்றி அதிபர் மற்றும் துணை அதிபரின் கால வரம்புகளை நீக்கியும் உள்ளது.
**அரும்பு** என்பது 1980களின் துவக்கத்தில் வெளியான ஒரு இலக்கிய தமிழ்ச் சிற்றிதழ் ஆகும். இந்த இதழானது எழுத்தாளர் அமிர்தராஜை ஆசிரியராக கொண்டு வெளியானது.

வரலாறு
------

பல ஆண்டுகளாக, ஒரு கிறிஸ்துவ சங்கப் பத்திரிகையாக வெளிவந்தது. *அரும்பு* 1983 சூன் முதல் இலக்கியத் தரமான இதழாக வெளிவரத் தொடங்கியது. அமிர்தராஜ் கதை, கவிதை, கட்டுரைகளை எழுதினார்.

மேலும் செ. யோகநாதன், வண்ணதாசன், வல்லிக்கண்ணன், கர்ணன், பிரபஞ்சன், கார்த்திகா ராஜ்குமார், பாவண்ணன் முதலிய எழுத்தாளர்களின் கதைகளை அரும்பு வெளியிட்டது. வணிக நோக்குடைய பத்திரிகைகளில் வருகிற கதைகளிலிருந்து முற்றிலும் மாறுபட்ட, புதுமையான, பரிசோதனை ரீதியான கதைகள் எழுதுகிற எழுத்தாளர்களின் படைப்புகளை ஒவ்வொரு இதழிலும் வெளியிட்டது. தமிழன்பன், ஆத்மாநாம், பாப்ரியா, நீலமணி, பிரதிபா ஜெயச்சந்திரன் முதலியவர்களின் கவிதைகள் வெளி வந்தன. பிறமொழிக் கவிதைகளின் தமிழாக்கமும் அதிகமாகவே பிரசுரிக்கப்பட்டது. பிரம்மராஜன் பல நாடுகளைச் சேர்ந்த கவிஞர்களின் படைப்புகளைத் தமிழில் தந்தார். 

சிறப்பான செவ்விகளையும் ‘அரும்பு‘ வெளியிட்டது. வலம்புரி ஜான், வல்லிக்கண்ணன், கோமல் சுவாமிநாதன், ஓவியர் ஜெயராஜ் போன்றவர்களின் செவ்விகள் முக்கியமானவை. தனித்தன்மையோடு வித்தியாசமான செவ்விகளை வெளியிடும் எண்ணத்தோடு, முடிதிருத்தும் தொழிலாளி, நடைபாதைத் தொழிலாளி, சுமை தூக்குவோர் முதலியவர்களைச் சந்தித்து, அவர்களுடைய வாழ்க்கை முறைகளையும் பிரச்னைகளையும் கேட்டறிந்து நல்ல முறையில் எதார்த்தச் சித்திரங்களாக வெளியிட்டது.

குறிப்புகள்
-----------

1. 1 2  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 272–277. 13 நவம்பர் 2021 அன்று பார்க்கப்பட்டது.
**ராஜ்குமாரி தேவி** ஒரு இந்திய விவசாயி ஆவார். 2019இல் இந்தியாவின் நான்காவது உயரிய விருதான பத்மஸ்ரீ விருது இவருக்கு வழங்கப்பட்டது.  கிசான் சாச்சி என்று பிரபலமாக அழைக்கப்படும் ராஜ்குமாரி தேவி, ஒரு ஏழை பிஹாரி குடும்பத்தில் பிறந்தார். குடும்ப வறுமை காரணமாக இளம் வயதிலேயே திருமணம் செய்துவைக்கப்பட்டார். திருமணத்திற்குப் பிறகு அவர் சுய உதவிக் குழுக்களை உருவாக்கி உயிரியல் விவசாயத்தின் உதவியுடன் பல ஏழைக் குடும்பங்களுக்கு வேலை கொடுத்தார். பீகார் முதல்வர் நிதிஷ் குமார் இவரது பணியை அங்கீகரித்து கிசான் ஸ்ரீ விருதை வழங்கினார்.

ஆரம்ப கால வாழ்க்கை
------------------

பீகார் மாநிலம் முசாபர்பூர் மாவட்டத்தில் உள்ள சரையா பிளாக்கில் உள்ள ஆனந்த்பூர் கிராமத்தைச் சேர்ந்தவர் கிசான் சாச்சி என்னும் ராஜ்குமாரி தேவி.  திருமணத்திற்குப் பிறகே பள்ளிக்கல்வியில் பத்தாம் வகுப்பை இவர் முடித்தார். தற்போது அவர் அவர் கிசான் சாச்சி என்ற குறியீட்டின் உரிமையாளர் ஆவார். 

### விருதுகள்

* பத்மஸ்ரீ
* கிசான் ஸ்ரீ

குறிப்புகள்
-----------

1. ↑  "Padma Awards" (PDF). Padma Awards ,Government of India. 25 January 2019 அன்று பார்க்கப்பட்டது.
2. ↑  "Chachi takes pickles online". *www.telegraphindia.com* (ஆங்கிலம்). 2020-04-16 அன்று பார்க்கப்பட்டது.
3. ↑  "अचार बेचने बाजार जाने पर समाज से बाहर हुईं, अब प्रोडक्ट विदेश जाते हैं". *Dainik Bhaskar* (இந்தி). 2019-01-28. 2020-04-16 அன்று பார்க்கப்பட்டது.
4. ↑  "Success Story: Rajkumari Devi AKA Kisaan Chachi". *StartoCure* (ஆங்கிலம்). 2019-04-04 அன்று பார்க்கப்பட்டது.
5. ↑  "बिहार: 'किसान चाची' ने लिखी नारी शक्ति की नई कहानी, संघर्ष भरा रहा खेती से पद्मश्री का सफर". *Zee Bihar Jharkhand*. 2020-02-03. 2020-04-16 அன்று பார்க்கப்பட்டது.